Nafnið Milo-þjálfun er tilvísun í Forn-Grikkjann Milo af Croton sem var uppi 6. öld fyrir krist . Milo var sexfaldur ólympíumeistari og vann fjölmarga álfutitla í glímu . Eitt af því sem átti að hafa einkennt Milo er hvað hann var hroðalega sterkur . Hann er sagður hafa tekið upp á því einn daginn að bera nýborinn kálf á herðum sér . Þetta endurtók hann og sett sér svo loks það markmið að bera kálfinn á herðum sér á hverjum degi . Kálfurinn þyngdist náttúrlega með tímanum en Milo þrjóskaðist við og var staðráðinn í að bera kálfinn á herðum sér . Kom svo að því að kálfurinn var orðinn að fullvöxnum bola . Sagan segir að við setningu næstu ólympíuleika hafi Milo svo borið fullvaxinn bolann hringinn í kringum leikvanginn . Þetta skýrskotar til grunnhugtaks í þjálffræðinni . Að álag og ákefð þarf að vera stigvaxandi . Það þarf alltaf að byrja á byrjuninni , leiðin til árangurs er oftast löng og ströng og á þessu ferðalagi er ekki hægt að stytta sér leið … þú þarft bera kálfinn áður en þú tekst á við Bolann .